Legal Document

Category: 1649

Text:
5. ΑΝΑΓΚ. ΝΟΜΟΣ 2021 της 14/17 Οκτ. 1939 Περί τροποποιήσεως και συμπληρώσεως του Α.Ν. 1960 περί ρυθμίσεως του εισαγωγικού και εξαγωγικού εμπορίου. Άρθρ.1-2.-Τα άρθρ. 1 και 2, που είχαν προσθέσει διατάξεις στα άρθρ. 1 και 12 του Α.Ν. 1960/1939 (ανωτ. αριθ. 4), καταργήθηκαν από το άρθρ. 14 Νόμ. 936/1979 (ΦΕΚ Α΄ 144), κατωτ. σελ. 264,07. Άρθρ.3.-Δύναται ο υπουργός της Εθνικής Οικονομίας επί πλέον του εν τω πρώτω εδαφίω του άρθρ. 12 του αυτού Α.Ν. (1960) οριζομένου ποσοστού προς κάλυψιν των δαπανών της λειτουργίας της Ενώσεως να καθορίζη και πρόσθετον ποσοστόν προς σχηματισμόν υπό των ενώσεων ασφαλιστικού αποθεματικού προς κάλυψιν των κινδύνων εκ ποιοτικής φθοράς του  Σελ. 252(α) Τεύχος 716-Σελ. 76 εμπορεύματος είτε κατά την μεταφοράν είτε κατά την εναποθήκευσιν τούτου οσάκις οι κίνδυνοι ούτοι δεν καλύπτονται υπό των ασφαλιστικών εταιρειών. Αι δια τον σχηματισμόν του αποθεματικού τούτου εισπράξεις κατατίθενται υποχρεωτικώς παρά τινι των εν Ελλάδι Τραπεζών ή τω Ταμείω Παρακαταθηκών και Δανείων εις έντοκον λογαριασμόν επ’ ονόματι της ενώσεως. Διαλυομένης της ενώσεως, εφ’ όσον κατά την διάρκειαν της λειτουργίας ταύτης δεν ήθελε παρουσιασθή περίπτωσις χρησιμοποιήσεως του ως άνω αποθεματικού, το αποθεματικόν τούτο ή το μετά την κάλυψιν των εκ των ρηθέντων κινδύνων ζημιών, τυχόν απομένον υπόλοιπον τούτου, ως και το απομένον υπόλοιπον του κατά το άρθρ. 12 του αυτού Α.Ν. (1960) ποσοστού προς κάλυψιν των δαπανών λειτουργίας της ενώσεως περιέρχονται εις το Δημόσιον άμα τη εκκαθαρίσει ταύτης. «Εκ του δυνάμει του πρώτου εδαφίου του παρόντος άρθρου σχηματιζομένου υπό των Ενώσεων Εισαγωγέων ασφαλιστικού αποθεματικού, δύναται ο Υπουργός της Εθνικής Οικονομίας να αποδίδη εις την οικείαν Ένωσιν εκάστοτε ποσά αναγκαία προς κάλυψιν των δαπανών λειτουργίας αυτής, εις περιπτώσεις καθ’ ας το εν τω πρώτω εδαφίω του άρθρου 12 του Α.Ν. 1960/39 οριζόμενον ποσοστόν δεν επαρκεί προς κάλυψιν των εν λόγω δαπανών». Το εντός « » εδάφιον προσετέθη δια του άρθρου μόνου του Ν.Δ. 1022/1942 (κατωτ. αρ. 11), μη κυρωθέντος μέχρι τούδε. Άρθρ.4.-Η ισχύς του παρόντος νόμου άρχεται από της εις την Εφημερίδα της Κυβερνήσεως δημοσιεύσεώς του. - 715 11.Ζ.β.2-5 Οργάνωση εξωτερικού εμπορίου